Arojärv

Arojärv (myös Arujärv tai Rasina Arujärv) on Viron Põlvamaalla Põlvassa sijaitseva järvi. Maantietoa Arojärv on 880 metriä pitkä, 450 metriä leveä ja sen pinta-ala on 29 hehtaaria. Se sijaitsee Rasinan kylän koillispuolella peltojen keskellä pienessä metsikössä. Järvi on luodattu ja sen keskisyvyys on 1,6 metriä ja suurin syvyys 3,0 metriä. Järven laskennalliseksi tilavuudeksi voidaan määrittää 0,48 miljoonaa kuutiometriä . Järven rantaviivan pituus on 2,4 kilometriä ja rannat ovat kaikki metsämaata. Kauempana rannasta päättyy kuitenkin monet pellot, joiden yhteydessä on haja-asutusta. Järvi itse on kuitenkin autio. Järven luokittelu ja ekologia Arojärv on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (vir. pehme- ja tumedaveeline järv). Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi (vir. pehmeveeline miksotroofne tai pehmeveeline segatoiteline, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat. Vesistösuhteita Arojärv kuuluu Narvanjoen vesistöalueen Emajoen valuma-alueeseen, jonka Ahja jõen valuma-alueen Lutsu jõen valuma-alueella se sijaitsee. Lutsu jõen sivu-uoma Savimäe oja virtaa järven läpi. Järvellä on viisi muutakin pientä tulo-ojaa. Sen valuma-alueen laajuus on 22,6 neliökilometriä. Järvessä vaihtuu vesi laskennallisesti 10 kertaa vuodessa eli veden viipymä on noin 36 vuorokautta. Vedenpinnan korkeus on keskimäärin 37,0 m mpy. Lähteet